КЛИНИЧНА КАРТИНА ПРИ УХАПВАНЕ ОТ ЗМИЯ

Локални промени: При ухапване болният усеща болка като от
убождане, на мястото на които се оформят две виолетово-червеникави петна, неизчезващи при натиск.
Скоро след ухапването се появява зачервяване и локален оток, който нараства и може да обхване големи площи.
Общотоксични прояви: Прилошаване, изпускане по малка нужда, гадене и повръщане,
спадане на кръвното налягане, колапс, шок. Особено характерен симптом, който се развива в
следващите часове е парезата на горните клепачи с птоза (преходна).
Токсо-алергични прояви: Отоци на лицето и шията, оток на ларинкса, сърбеж и зачервяване на кожата,
повишена температура, кървене от червата, токсо-алергичен шок.

УСЛОЖНЕНИЯ:

След преминаване на интоксикацията могат да се открият парези на периферни нерви на засегнатия крайник.
Инфекции - от локални до сепсис (обща инфекция, дължаща се на попадане на инфекциозния причинител в кръвта).

ПЪРВА ПОМОЩ И ЛЕЧЕНИЕ ПРИ УХАПВАНЕ ОТ ЗМИИ:

1. Да се потърси Спешна помощ на тел. 150 и да се уточни с тях къде ще се срещнат техният екип и пострадалият и
необходимостта от поставяне на инжекция със “Солу Медрол”;
-Имобилизация и поставяне в ниско положение на крайника;
-Измиване със студена вода и сапун;
-Пристягане с превръзка над мястото на ухапването, при запазване на артериалното кръвообращение
(наличие на пулс) за около 30-40 мин.;
-Допуска се направата на студени компреси и даване на обезболяващи (при липса на противопоказания).
Да не се масажира мястото!!!
2. Хирургична обработка на раната
3. Поставяне на противозмийски серум (амп.100 UI) - да се постави възможно най-рано,
и след направа на проба за свърчувствителност към конски белтък.
Прилага се 1/2-1 амп. в мястото на ухапване и 1/2-1 амп. s.c (i.m).
При проявени клинични признаци дозата се увеличава и серума се поставя i.m.
4. Поставя се ТАП (тетаничен анатоксин)
5. Кортикостероиди във високи дози - 60-80 мг i.m (i.v)- Urbason® (Solu-Medrol ® )
с амостоятелно или в комбинация с други антиалергични средства (Алергозан, Калциев глюконат, Вит. С)
6. Широкоспектърни антибиотици против инфекцията.
7. При шокови състояния - Адреналин 1 амп. Подкожно.
8. Симптоматични средства - обезболяващи, съдовоукрепващи, антитромботични.
9. При тежки състояния се провежда спешно болнично лечение - дезинтоксикиращо с венозни разтвори,

противошоково, противоинфекциозно

ПРЕВАНТИВНИ МЕРКИ

1. При работа в условия на открито с риск за ухапване от змии,
трябва да се носи подходящо облекло, включващо:
- панталон (гащеризон) с дълги крачоли
- високи здрави обувки, обхващащи глезена или гумени ботуши
2. Да не се прави опит за хващане и убиване на забелязани змии!

Ужилвания от пчели, оси и стършели

Сезонен характер - края на пролетта до късна есен
Отровата съдържа ензими, хистамин и хистаминолибератори
Алергична реакция се развива, когато човек се алергизира към отровата при предшестващо ужилване,
като произвежда антитела. Това води до освобождаване на хистамин и др. субстанции в кръвта,
на които се дължат клиничните прояви.

Локални промени:
Пареща болка, сърбеж, оток със зачервяване, понякога мехур в областта на ужилването,
възможност за локална инфекция

Общо-токсични промени (при множествени ужилвания, в областта на глава и шия или при попадане на
отровата в кръвоносен съд):
гадене, рядко повръщане
световъртеж
рязка отпадналост

Токсо-алергични промени: Обрив и сърбеж по кожата на тялото, отоци по клепачите и устните,
зачервяване на очите, оток на ларинкса,
стягане в гърдите и недостиг на въздух, загуба на съзнание и шок.

ПЪРВА ПОМОЩ И ЛЕЧЕНИЕ ПРИ УЖИЛВАНЕОТ ПЧЕЛИ, ОСИ И СТЪРШЕЛИ:

1. Изваждане на жилото с пинцета (при пчелите)
2.Обработка на мястото с оцет (за пчели) или разтвор на амоняк и вода 1:4 (за оси и стършели), или спирт.
Намазване с локален антихистамин (Fenestil gel®) или кортикостероид (Diprosone®, Betnovate®, Locoid® под

форма на крем и др.)
3. Антихистамини през устата - Clemastin®; Claritine®; Aerius®
4. При общи явления глюкокортикостероиди - Urbason® (Solu-Medrol®) 40-60 mg i.m.; при шокови състояния - > 80 mg

i.v.
5. Венозни вливания на разтвори и противоалергични средства (Калциев глюконат и Вит. С)
6. При оток на ларинкса и алергичен шок - високи дози кортикостероиди i.v. , Адреналин 1/2- 1 амп.; интубация и

обдишване; при нужда трахеотомия.

Ухапване от кърлежи - Лаймска болест?

Причинител на заболяването:
бактерий
Преносител на заболяването:кърлеж
Гостоприемник:тревопасни животни
- овце, кози, говеда и др.

Клинична картина: няколко дни
след ухапване кожата се зачервява,
постепенно зачервяването пълзи
по периферията и избледнява в
центъра - “хронична мигрираща
еритема”

ПОВЕДЕНИЕ ПРИ УХАПВАНЕ ОТ КЪРЛЕЖ

1. Изваждане на кърлежа - за целта той се полива с олио, изчаква се няколко минути,
за да се отпусне и по посока обратна на часовниковата стрелка се изважда с помощта на пинцета.
Проследява се дали са извадени всички части на кърлежа. При разкъсване на кърлежа да се потърси

лекарска помощ!

2. Мястото се обработва със спирт за дезинфекция и намазва за няколко дни с антибиотичен крем

3. Профилактично антибиотично лечение след консултация с лекар

**Използване на Гумен ремък** –– За спиране на масивен артериален кръвоизлив.
Начинът на ползване е в следния ред и правила:
- слагайте ремъка само над дрехите (ако няма дрехи – подложете някаква тъкан);
- ремъка се затяга само до спиране на кръвотечението. Прекратете по-нататъшно затягане.;
- при рани по китката, предмишницата, лактевата облас – ремъка се поставя във горната трета на мишницата (! Поставянето на ремъка в средната трета на мишницата може да доведе до необратима парализа на лъчевия нерв);
- При рани на долните крайници ремъка се поставя в средната трета на бедрото;
- под ремъка поставете бележка с името на този, който го е поставил и точното време на поставянето (задължително!);
- на всеки час (през лятото) или на половин час (зимата) ремъка трябва да се разхлабва, давайки възможност на кръвта да потече в крайника (за да избегнете допълнителни загуби на кръв, притиснете края на разкъсания съд към подлежащата кост със пръсти);
- ремъка може да престои на крайника максимално 1 час през зимата и 2 часа през лятото. След това възниква опасност от некроза. (все пак при навременно разхлабване на ремъка, този срок може да бъде удължен същественно);
- възможно най-бързо транспортиране до болница!